UZNESENIE VLÁDY SR 986/2000
k návrhu na uzavretie Dohody o medzinárodnej príležitostnej preprave cestujúcich autokarmi a autobusmi (INTERBUS) 
Číslo uznesenia: 986
Zo dňa.........: 29. 11. 2000
Číslo materiálu: 2884/2000
Predkladá......: minister dopravy, pôšt a telekomunikácií
Podnet.........: iniciatívny návrh

Vláda

A. súhlasí
1...
s uzavretím Dohody o medzinárodnej príležitostnej preprave cestujúcich autokarmi a autobusmi (INTERBUS) (ďalej len "Dohoda"), 
2...
s tým, že jej Dohoda nebude po podpise znovu predložená; 

B. odporúča
prezidentovi Slovenskej republiky
1...
splnomocniť ministra dopravy, pôšt a telekomunikácií a ako alternátov veľvyslanca SR pri Európskych spoločenstvách v Bruseli a štátneho tajomníka Ministerstva dopravy, pôšt a telekomunikácií SR na podpis Dohody s výhradou ratifikácie, 
2...
ratifikovať Dohodu po vyslovení súhlasu Národnej rady SR; 

C. poveruje
predsedu vlády
1...
predložiť Dohodu po jej podpise na vyslovenie súhlasu Národnej rade SR, 
ministra dopravy, pôšt a telekomunikácií
2...
odôvodniť návrh na vyslovenie súhlasu s Dohodou v Národnej rade SR, 

D. ukladá
ministrovi dopravy, pôšt a telekomunikácií
1...
požiadať ministra zahraničných vecí vykonať príslušné opatrenia spojené s nadobudnutím platnosti Dohody pre SR, 
2...
požiadať ministra zahraničných vecí zabezpečiť uverejnenie Dohody po nadobudnutí jej platnosti pre SR v Zbierke zákonov SR, 
3...
zabezpečiť vykonávanie Dohody po nadobudnutí jej platnosti pre SR. 

Vykonajú
predseda vlády 
minister dopravy, pôšt a telekomunikácií 
minister zahraničných vecí 

Na vedomie
prezident Slovenskej republiky 
predseda Národnej rady Slovenskej republiky